Caldey Island

Caldey Island (walisisk Ynys Bŷr) er en liten øy sør for Tenby i Pembrokeshire, Wales, mindre enn 1,6 km utenfor kysten.Hastings (2000), s. 64. Det ligger en liten landsby på øya, og det er båtforbindelse med Tenby. Med en nedtegnet historie som går over 1500 år tilbake i tid, er den en av de hellige øyene i Storbritannia. En rekke tradisjoner arvet fra keltisk tid blir overholdt av cisterciensermunkene i klosteret Caldey Abbey, eierne av øya.«Caldey Island», Caldey Island.co.uk.

Øyas befolkning består av rundt 40 fastboende og et varierende antall cisterciensermunker, Caldey Island monks and residents get new 999 vehicle, BBC News. kjent som trappister. Munkenes forgjengere migrerte dit fra Belgia tidlig på 1900-tallet og tok over etter anglikanske benediktinere som hadde kjøpt øya i 1906 og bygd det eksisterende klosteret, men fikk senere økonomiske vanskeligheter.«Caldey Island», Encyclopædia Britannica. I dag er munkene i Caldey Abbey avhengige av turisme og produksjon av parfymer og sjokolade.

Vanlig adkomst til øya er med båt fra havnen i Tenby, 4 km nordover. Om våren og sommeren blir besøkende ferget til Caldey, ikke bare for å besøke det hellige reservatet, men også for å se øyas rike dyreliv. Howells, Christopher (mars 2011): Caldey Island: The Story of a Holy Island. Graffeg. ISBN 978-1-905582-14-3. Etter et program for utrydde rotter ble røde ekorn introdusert i 2016. Ved siden av sjeldne sauer og kvegraser har øya et variert fugle- og planteliv.

Stedsnavnets opprinnelse 
Øya ble kalt Ynys Bŷr «Pyrs øy») på walisisk etter helgenen Pyr,Royal (1977), s. 37 men det er lite som er kjent om Pyr, bortsett fra at han er navngitt som abbed for klosteret rundt år 500. Ynys Bŷr har vært i bruk siden middelalderen, men hva det opprinnelige gammelwalisiske navnet på øya var før Pyrs tid er ukjent.Thomas, Charles (1997): Lundy's Lost Name (PDF). Lundy.Org. Arkivert fra originalen (PDF) den 13. oktober 2016.

I likhet med mange walisiske øyer, stammer Caldeys engelske navn (noen ganger stavet Caldy) fra vikingene. Norrøne Kaldey oversettes til «kald øy», og navnet dukker opp som «Caldea» tidlig på 1100-tallet, og Kaldey eller Caldey i 1291.Manwaring (2008), s. 71.

 Klosteret 
På 500-tallet ble det grunnlagt et keltisk kloster på øya.Williams (2001), s. 294. Fra 1136 til 1536 lå det så et benediktinerkloster der. Dagens kloster ble grunnlagt i 1906 av Aelred Carlyle for anglikanske munker som fulgte Benedikts regel. Allerede i 1913 konverterte nesten hele kommuniteten til Den katolske kirke, og i 1928 flyttet de til sitt nåværende kloster, Prinknash Abbey nær Gloucester. Klosteret på Caldey ble da tatt over av cistercienserne av den strenge observans (OCSO), også kjent som trappistene. John Willem Gran, som var katolsk biskop av Oslo 1964–1983, var munk på Caldey 1949–1959.«John Willem Nicolaysen Gran», Katolsk.no

 Referanser 

 Litteratur 
 Hastings, Adrian (2000): A World History of Christianity. Wm. B. Eerdmans Publishing. ISBN 978-0-8028-4875-8.
 Manwaring, Kevan (2008): Lost islands: inventing Avalon, destroying Eden. Heart of Albion. ISBN 978-1-905646-07-4.
 Royal, Commission on the Ancient and Historical Monuments of Wales (1977): An Inventory of the Ancient Monuments of Wales and Monmouthshire: VII - County of Pembroke. HMSO. OCLC 220312341.
 Williams, David H. (2001): The Welsh Cistercians: Written to Commemorate the Centenary of the Death of Stephen William Williams (1837-1899), the Father of Cistercian Archaeology in Wales. Gracewing Publishing. ISBN 978-0-85244-354-5.

 Eksterne lenker 



Kategori:Pembrokeshire
Kategori:Øyer i Storbritannia
Kategori:Trappistordenen
Kategori:Cistercienserordenens klostre
Kategori:Benediktinerordenens klostre
Kategori:Klostre i England og Wales
Kategori:Katolske klostre